EkBass/fiwiki-20250220-pages-articles huggingface dataset:
Eka Karppanen

Eino (Eka) Karppanen (11. toukokuuta 1912 Sakkola – 21. marraskuuta 2010 Vantaa) oli mainos-, elokuva- ja tv-graafikko, kuvittaja. Karppanen opiskeli 1932–1935 Viipurin taiteenystäväin piirustuskoulussa, jossa hän löysi alakseen karikatyyripiirustuksen. Myöhemmin 1962 hän suoritti mainoshoitajan tutkinnon. Karppanen teki vuoden 1936 olympialaisten aikana monille lehdille karikatyyrejä urheilijoista. Suomi-Filmille ja Suomen Filmiteollisuudelle hän teki vuosina 1938–1958 elokuvien alkutekstejä ja elokuvajulisteita, ja kuvitti sota-aikaista Korsulukemistoa. Hän työskenteli myös mainostoimistoissa, SEKissä ja Mainosyhtymässä. Veikko Hannuniemen kanssa hän perusti Piirtopainon ja julkaisi varhaista suomalaista sarjakuvalehteä Piirtopaloja, joka ilmestyi 1945.Juri Nummelin, Sotanovelliprojekti: Korsulukemisto. 1960-luvun loppupuolella Karppanen aloitti Mainos-TV:ssä, jossa hän toimi graafisena suunnittelijana eläkkeelle siirtymiseensä asti vaikka olisi halunnut jatkaa vielä.Muistot, Helsingin Sanomat, viitattu 12.6.2011 Karppanen on kirjannut muistojaan muistelmakirjaan Nuorukaisena Knut Possen jäljillä (Karjalan kirjapaino, 1987). ==Lähteet== Luokka:Suomalaiset kuvittajat Luokka:Suomalaiset graafiset suunnittelijat Luokka:Vuonna 1912 syntyneet Luokka:Vuonna 2010 kuolleet
Valko-Venäjän alle 21-vuotiaiden jalkapallomaajoukkue

Valko-Venäjän alle 21-vuotiaiden jalkapallomaajoukkue edustaa Valko-Venäjää alle 21-vuotiaiden Euroopan-mestaruuskilpailuissa. Joukkue on päässyt lopputurnaukseen kolmesti – 2004, 2009 ja 2011. Vuoden 2011 kisoissa Valko- Venäjä sijoittui kolmanneksi ja hankki maalle paikan 2012 olympialaisiin. == Katso myös == * Valko-Venäjän jalkapallomaajoukkue == Lähteet == Luokka:Alle 21-vuotiaiden jalkapallomaajoukkueet Luokka:Valko-Venäjän jalkapallo
Sveitsin alle 21-vuotiaiden jalkapallomaajoukkue

Sveitsin alle 21-vuotiaiden jalkapallomaajoukkue edustaa Sveitsiä alle 21-vuotiaiden Euroopan-mestaruuskilpailuissa. Joukkue pelannut lopputurnauksessa kolmesti ja sen paras saavutus on hopea 2011 kisoissa, jonka finaalissa se hävisi Espanjalle 0–2. == Katso myös == * Sveitsin jalkapallomaajoukkue == Lähteet == Luokka:Alle 21-vuotiaiden jalkapallomaajoukkueet Luokka:Sveitsin jalkapallo
Tanskan alle 21-vuotiaiden jalkapallomaajoukkue

Tanskan alle 21-vuotiaiden jalkapallomaajoukkue edustaa Tanskaa alle 21-vuotiaiden Euroopan-mestaruuskilpailuissa. Joukkue on parhaimmillaan päässyt EM-kisoissa välieriin. == Entiset päävalmentajat == * 1976—1980 Tommy Troelsen * 1980–1989 Richard Møller Nielsen * 1989–1992 Viggo Jensen * 1992–1999 Jan Børge Poulsen * 2000–2006 Flemming Serritslev * 2006–2011 Keld Bordinggaard * 2011–2013 Morten Wieghorst * 2013–2015 Jess Thorup * 2015–2019 Niels Frederiksen * 2019–2021 Albert Capellas * 2021–2023 Jesper Sørensen == Katso myös == * Tanskan jalkapallomaajoukkue == Lähteet == Luokka:Alle 21-vuotiaiden jalkapallomaajoukkueet Luokka:Tanskan jalkapallo
Islannin alle 21-vuotiaiden jalkapallomaajoukkue

Islannin alle 21-vuotiaiden jalkapallomaajoukkue edustaa Islantia alle 21-vuotiaiden Euroopan-mestaruuskilpailuissa. Joukkue pääsi ensimmäistä kertaa EM-kisojen lopputurnaukseen 2011. == Katso myös == * Islannin jalkapallomaajoukkue == Lähteet == Luokka:Alle 21-vuotiaiden jalkapallomaajoukkueet Luokka:Islannin jalkapallo
Tšekin alle 21-vuotiaiden jalkapallomaajoukkue

Tšekin alle 21-vuotiaiden jalkapallomaajoukkue edustaa Tšekkiä alle 21-vuotiaiden Euroopan-mestaruuskilpailuissa. Joukkue on voittanut Euroopan- mestaruuden 2002, jolloin se voitti finaalissa Ranskan rangaistuspotkuilla 3–1. Lisäksi Tšekki sijoittui hopealle 2000. == Katso myös == * Tšekin jalkapallomaajoukkue == Lähteet == Luokka:Alle 21-vuotiaiden jalkapallomaajoukkueet Luokka:Tšekin jalkapallo
Keihäsmittari

Keihäsmittari (Rheumaptera hastata) on pohjoisen pallonpuoliskon alueella yleinen, päivällä lentävä perhoslaji. == Koko ja ulkonäkö == Keihäsmittari on suurehko mittariperhoslaji. Sillä on voimakas, puhtaan mustavalkoinen siipikirjailu. Siipien pohjaväri on musta, mutta valkoinen on tavallisesti siipien hallitseva väri. Ulompi poikkiviiru on valkoinen, leveä ja sen keskellä saattaa olla mustia pisteitä. Etusiivissä ulommasta poikkiviirusta suuntautuu siiven ulkosyrjää kohti selkeä keihäänkärkeä muistuttava kuvio. Takasiivessä kuvio ei välttämättä ole yhtä selvä. Siiven tyviosan valkoinen viiru on keskivaiheiltaan leventynyt ja ainakin etusiivessä se yhtyy ulompaan poikkiviiruun. Siipiväli 34-38 mm.http://www2.nrm.se/en/svenska_fjarilar/r/rheumaptera_hastata.htmlhttp://ukmoths.org.uk/show.php?bf=1787 Lentävä yksilö näyttää vaalealta.Metlan sivu Lajista tavataan huomattavan usein yksilöitä, joilta puuttuu joko jompikumpi tai molemmat takasiivet.Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 Ilman tarkempaa tutkailua keihäsmittari muistuttaa kovasti pienempää sukulaistaan vasamamittaria (Rheumaptera subhastata) sekä muutamia raanumittarilajeja (suku Epirrhoe). == Levinneisyys ja lentoaika == Keihäsmittaria tavataan useina alalajeina koko Euroopasta Venäjän poikki Kanadaan ja Yhdysvaltojen itärannikolle ulottuvalla vyöhykkeellä. Suomessa se on yleinen koko maassa pohjoisinta Lappia myöten. Laji lentää kesäkuusta heinäkuun alkuun.http://www.insects.fi/Lepidoptera/Geometridae/Rheumaptera/hastata/Rheumaptera%20hastata.htm == Elinympäristö ja elintavat == Keihäsmittari viihtyy valoisien metsien laidoilla ja aukkopaikoilla sekä pensaikkoisilla niityillä. Enimmäkseen päivällä lentävänä lajina se tulee harvoin valolle. Se lentää vilkkaasti ja ollessaan laskeutuneena kasvillisuuteen perhonen levittelee siipiään toistuvasti. Vaikka laji onkin yleinen, aikuisia perhosia tavataan yleensä vain yksitellen. Keihäsmittarin toukka elää koivuilla ja pajuilla sekä herukoilla, mustikoilla ja suomyrtillä. Joinakin vuosina lajia on varsin runsaasti, jolloin toukkia pidetään jopa koivun tuholaisena, joskaan vahingot eivät yleensä ole taloudellisesti merkittäviä. Toukka elää ympärilleen keräämänsä lehtikieppiä ja talvehtii maassa kotelona. == Ravintokasvi == Toukka elää erityisesti koivuilla (Betula) sekä pajuilla (Salix). ==Lähteet== ==Aiheesta muualla== * Pertti Pakkanen: Suomen Euphyia, Epirrhoe ja Rheumaptera -lajit Luokka:Kenttämittarit Luokka:Metsätuhot
Ukrainan alle 21-vuotiaiden jalkapallomaajoukkue

Ukrainan alle 21-vuotiaiden jalkapallomaajoukkue edustaa Ukrainaa alle 21-vuotiaiden Euroopan-mestaruuskilpailuissa. Joukkue on parhaimmillaan sijoittunut EM-kisoissa hopealle 2006, jolloin se hävisi finaalissa Alankomaille 0–3. Vuoden 2011 EM-kisoissa Ukraina jäi alkulohkonsa viimeiseksi. Vuoden 2023 EM-kisoissa se ylsi välieriin. == Katso myös == * Ukrainan jalkapallomaajoukkue == Lähteet == Luokka:Alle 21-vuotiaiden jalkapallomaajoukkueet Luokka:Ukrainan jalkapallo
We Stitch These Wounds

We Stitch These Wounds on yhdysvaltalaisen glam metalia soittavan Black Veil Bridesin debyyttialbumi. Se julkaistiin 20. heinäkuuta 2010 StandBy Recordsin kautta.Musictory.es yhtyeestä espanjaksi, luettu 13.7.2012 == Kappaleet == # # # # # # # # # # # # # == Arvostelut == * Allmusic: Allmusic review == Lähteet == Luokka:Vuoden 2010 esikoisalbumit Luokka:Yhdysvaltalaiset alternative metal -albumit Luokka:Yhdysvaltalaiset hard rock -albumit Luokka:Yhdysvaltalaiset post-hardcore-albumit Luokka:Glam metal -albumit
Yazaldes Nascimento

pienoiskuva|Yazaldes Nascimento vuonna 2015. Yazaldes Nascimento (s. 17. huhtikuuta 1986) on portugalilainen yleisurheilija, joka kilpailee pikajuoksussa. Hän edusti São Tomé ja Príncipeä kesäkuuhun 2007 saakka. Nascimento osallistui Ateenan olympialaisiin 2004, joissa hän oli 100 metrillä eränsä kahdeksas eikä päässyt toiselle kierrokselle. Hän sijoittui samalla matkalla eränsä viidenneksi Helsingin MM-kisoissa 2005 ja putosi jälleen ensimmäisellä kierroksella. Hän saavutti hopeaa 4 × 100 metrillä alle 23-vuotiaiden EM-kilpailuissa 2007. Hän oli Ibero-Amerikan- mestaruuskilpailuissa kolmas 200 metrillä 2010. Zürichin EM-kilpailuissa 2014 hän sijoittui 100 metrillä kahdeksanneksi. Viitattu 22.4.2019. Nascimento karsiutui 60 metrin välierissä Prahan EM-hallikilpailuissa 2015. Hän karsiutui 100 metrin alkuerissä Pekingin MM-kilpailuissa 2015 ja välierissä Berliinin EM-kilpailuissa 2018. Nascimento hyppäsi vuonna 2004 korkeushypyssä tuloksen 198 cm, joka oli silloin São Tomé ja Príncipen ennätys. == Henkilökohtaiset ennätykset == Lähde: IAAF * 100 m: 10,16 s (2015) * 200 m: 20,82 (2015) * Korkeushyppy: 198 cm (2004) * 60 m (sisäradat): 6,67 s (2015) == Lähteet == Luokka:Portugalilaiset pikajuoksijat Luokka:Sãotomépríncipeläiset pikajuoksijat Luokka:Sãotomépríncipeläiset korkeushyppääjät Luokka:Vuonna 1986 syntyneet Luokka:Elävät henkilöt
Moottörin Jyrinä

Moottörin Jyrinä on helsinkiläinen yhtye, joka soittaa heavy metal -musiikkia lapsille. Moottörin Jyrinä soittaa covereita 1980-luvun heavy-klassikoista (muun muassa Iron Maidenin, Motörheadin ja Ozzy Osbournen tuotannosta), joihin yhtye on kehitellyt suomenkieliset, lapsille sopivat sanoitukset. Useat teksteistä ovat sävyltään opettavaisia. Yhtye keikkailee sekä lasten että aikuisten tilaisuuksissa. Kokoonpanon nimi on parodia Motörheadista. == Diskografia == * * * * * == Kokoonpano Uutiset – Moottörin Jyrinä == * Marko Skou – laulu, basso * Esa Orjatsalo – kitara, taustalaulu * Jaakko Halttunen – kitara, taustalaulu * Jani Landen – rummut == Entiset jäsenet == * Janne Hirvonen – laulu (erosi yhtyeestä vuonna 2005) * Harri Tuhkio – rummut (erosi vuonna 2006) * Kimmo Kovanen – kitara (erosi vuonna 2008) * Aleksi Parviainen – laulu (2005–2012) * Samuli Federley – kitara (2008–2014) * Markus Hellas – koskettimet (2008–2014) == Lähteet == Luokka:Suomalaiset lastenmusiikkiyhtyeet Luokka:Suomalaiset metalliyhtyeet
Plaza (kauppakeskus)

Plaza on kauppakeskus Salon ydinkeskustassa, Armfeltin kaupunginosassa. Vuonna 2010 Plaza oli Suomen 18:nneksi suurin kauppakeskus. Plaza avattiin syyskuussa 1992 ja sen laajennus avattiin lokakuussa 2006. Plaza on yhteydessä jalankulkusillan avulla kauppakeskus Linjuriin. Vuonna 2017 Plaza täytti 25 vuotta. Samalla Plazaa uudistettiin. ==Lähteet== Luokka:Salon rakennukset ja rakennelmat Luokka:Suomen kauppa- ja ostoskeskukset
Lyyli Eronen

Lyyli Rosa Eronen, sukunimi vuodesta 1922 Takki (15. syyskuuta 1892 Rantasalmi – 22. heinäkuuta 1957) oli suomalainen toimittaja ja kirjailija. Eronen oli toimittajana ensin 1920-luvulla Suomen Sosialidemokraatissa ja sen jälkeen 30 vuoden ajan Kuluttajain Lehdessä. Lyyli Eronen oli naimisissa vuodesta 1922 ministeri, kansanedustaja ja vuorineuvos Uuno Takin kanssa. == Teoksia == Nimellä Lyyli Eronen: * Puhtaus terveyden ehtona ; kirjoittanut L. E. Kirjasia työläislasten äideille 7. Suomen sos.-dem. naisliittotoimikunta, Tampere 1916 * Juhlaruno Suomen tehdas- ja sekatyöväen liiton 10-vuotisjuhlaan 1919. Helsinki 1919 * Jack London. Työväen sivistysliiton kirjasia n:o 1. Työväen sivistysliitto, Helsinki 1920 * Juhlarunoja Helsingin työnjuhlaan elok. 1 p. 1920; kirjoittajat Emil Lindahl, Lyyli Eronen. Kuopio 1920 Nimellä Lyyli Takki: * Lausujan lipas ; runot kokoillut Lyyli Takki. K. K:n juhlaohjelmakirjasia n:o 2. Helsinki 1925 * Pekka Puupää : kuvakirja Suomen lapsille ; kuvat piirtänyt Ola Fogelberg ; tekstin runoillut Lyyli Takki. Kulutusosuuskuntien keskusliitto, Helsinki 1926 * Kalle ja Liisa leikkivät isää ja äitiä : kuvakirja. Elanto, Helsinki 1930 * Köyhän ei kannata ostaa velaksi!. KKn NM-ohjelmasarja n:o 48. Helsinki 1936 (NM = Naiset Mukaan) * Arvoisa perheenemäntä!. Kulutusosuuskuntien valistusosaston kirjasia 5. Kulutusosuuskuntien Keskusliiton valistusosasto, Helsinki 1937 * Jokaisen perheenemännän käteen koko kansan ravinto-oppi!. KKn NM-ohjelmasarja n:o 61. Helsinki 1937 * Selostus NM-päivistä. KKn NM-ohjelmasarja n:o 72. Helsinki 1938 * Katsaus taakse- ja eteenpäin kymmenvuotisella virstaviitalla : yhteistyömme yhä laajemmaksi, vauhdikkaammaksi ja voimakkaammaksi!. NM- opintopäivillä esitetty luento pääkohdittain. KKn NM-ohjelmasarja n:o 73. Helsinki 1938 * Nm - tilaisuudet perheenemäntien lepo- ja virkistyshetkiä. KKn NM-ohjelmasarja n:o 75. Helsinki 1938 * Tositarina Mooseksesta Päijänteen lokinpojasta ; kuvat Erkki Salonen. Tammi 1944 * Osuusliike Kehitys r.l. 50 vuotta : 1902-1952. Osuusliike Kehitys, Turku 1953. Nimimerkillä Pirkko: * Olli, Tutti ja Killi : kuvakirja lapsille : julkaistu OTK:n 10-vuotisjuhlan johdosta; tekstin runoillut Pirkko. Helsinki 1927 * Kotini on minun linnani. Kulutusosuuskuntien keskusliitto, Helsinki 1929 * Pienenpieni iltavirsi Kookoosta ja kookoolaisista 20-vuotisaterialla istujaisten ratoksi raapustanut Pirkko : Helsingissä 18 päivänä joulukuuta 1936. Helsinki 1936 == Suomennoksia == * F. Staudinger : Luokkataistelu ja osuuskauppaliike. K. K:n kirjasia n:o 4. Kotka 1921 == Lähteet == * * * Teokset Fennica-tietokannasta == Aiheesta muualla == * Luokka:Suomalaiset kirjailijat Luokka:Suomalaiset toimittajat Luokka:Vuonna 1892 syntyneet Luokka:Vuonna 1957 kuolleet
Kroatian pääministeri

Kroatian pääministeri, virallisesti Kroatian tasavallan hallituksen presidentti (), on Kroatian hallituksen johtaja. Pääministeri on protokollan mukaan kolmantena, presidentin ja parlamentin puhemiehen jälkeen. == Luettelo Kroatian pääministereistä == Kuva Pääministeri Astui virkaan Jätti viran Puolue Stjepan Mesić 30. toukokuuta 1990 24. elokuuta 1990 HDZ Josip Manolić 24. elokuuta 1990 17. heinäkuuta 1991 HDZ Franjo Gregurić 17. heinäkuuta 1991 12. elokuuta 1992 HDZ Hrvoje Šarinić 12. elokuuta 1992 3. huhtikuuta 1993 HDZ Nikica Valentić 3. huhtikuuta 1993 7. marraskuuta 1995 HDZ Zlatko Mateša 7. marraskuuta 1995 27. tammikuuta 2000 HDZ Ivica Račan 27. tammikuuta 2000 23. joulukuuta 2003 SDP Ivo Sanader 23. joulukuuta 2003 6. heinäkuuta 2009 HDZ Jadranka Kosor 6. heinäkuuta 2009 23. joulukuuta 2011 HDZ Zoran Milanović 23. joulukuuta 2011 22. tammikuuta 2016 SDP Tihomir Orešković 22. tammikuuta 2016 19. lokakuuta 2016 sitoutumaton Andrej Plenković 19. lokakuuta 2016 Virassa HDZ Luokka:Kroatian politiikka * hr:Dodatak:Popis hrvatskih predsjednika Vlade
Rousin sarkoomavirus

Rousin sarkoomavirus on kanoilla sarkoomaa aiheuttava retrovirus. Se on ensimmäinen löydetty syöpää aiheuttava virus. Sen havaitsi Peyton Rous vuonna 1911, ja syövänaiheuttamiskyky vahvistettiin vuoteen 1975 mennessä. Viruksen kyky muuttaa normaalit solut syöpäsoluiksi perustuu sen src-geeniin. Kuten kaikki retrovirukset, se tekee käänteiskopion omasta RNA:sta cDNA:ksi ennen yhdistymistä isäntäeläimen DNA:han. ==Historia== Viruksen löysi 1911 patologi Peyton Rous, ja vuonna 1966 hän sai Nobelin lääketieteen palkinnon tutkimustyöstään. == Lähteet == Luokka:Lentivirukset Luokka:Lintujen virustaudit
Urho Pohto

Urho Iisakki Pohto (22. marraskuuta 1915 Ylistaro – 21. toukokuuta 1995 Ylistaro) oli suomalainen maanviljelijä ja myöhemmin kauppapuutarhuri, joka toimi Vaasan läänistä Suomen Maaseudun Puolueen listalta valittuna kansanedustajana vuosina 1979–1987. == Lähteet == * Luokka:Kansanedustajat Luokka:Suomen maaseudun puolueen poliitikot Luokka:Ylistaron kunnanvaltuutetut Luokka:Vaasan vaalipiiri Luokka:Vuonna 1915 syntyneet Luokka:Vuonna 1995 kuolleet
Céline Laporte

Céline Roseline Laporte (s. 7. joulukuuta 1984 Cannes, Ranska) on seychelliläinen yleisurheilija, joka kilpailee pika-aitajuoksussa, moniotteluissa ja pituushypyssä. Hän edusti Ranskaa heinäkuuhun 2003 saakka. Laporte osallistui MM-kisoihin ensimmäistä kertaa Pariisissa 2003, jolloin hän oli 100 metrin aidoissa alkueränsä kahdeksas eikä päässyt jatkoon. Hän kilpaili samassa lajissa myös Ateenan olympialaisissa 2004, mutta putosi jälleen jo alkuerissä. Laporte voitti vuonna 2004 pronssia seitsenottelussa Brazzavillessa pidetyissä Afrikan-mestaruuskilpailuissa. Hän kilpaili 100 metrin aitajuoksussa vuoden 2005 MM-kisoissa, mutta karsiutui ajallaan 14,00. Laporte voitti Kansainyhteisön kisoissa 2006 pronssia pituushypystä ennätystuloksellaan 657 senttimetriä ja oli samassa lajissa kuudes saman vuoden syksynä pidetyissä Afrikan-mestaruuskilpailuissa. Hän sai kisoista hopeaa seitsenottelusta tuloksellaan 4972. == Ennätykset == Lähde: IAAF * 100 m aidat: 13,70 s (2004) * Pituushyppy: 657 cm (2006) * Seitsenottelu: 5684 (2005) * Viisiottelu (sisäradat): 4014 (2006) == Lähteet == Luokka:Seychelliläiset pituushyppääjät Luokka:Seychelliläiset yleisurheilun moniottelijat Luokka:Seychelliläiset pika-aitajuoksijat Luokka:Ranskalaiset yleisurheilun moniottelijat Luokka:Vuonna 1984 syntyneet Luokka:Elävät henkilöt
NMDA

NMDA eli N-metyyli-D-asparagiinihappo on keinotekoinen eksitotoksinen hermomyrkky, joka jäljittelee L-glutamaatti-välittäjäaineen toimintaa NMDA- reseptoreissa. NMDA sitoutuu kilpailevana agonistina reseptorin GluN2-alayksikköön samaan kohtaan kuin L-glutamaatti, estäen siten L-glutamaatin sitoutumista, mutta silti aktivoiden reseptoria. 1960-luvulla syntetisoidulla NMDA:lla ei ole merkittävää aktivoivaa vaikutusta muissa glutamaattireseptoreissa. Tämä 1974 ensi kerran tehty havainto NMDA:n valikoivasta sitoutumisesta NMDA-reseptoreihin johti niiden tunnistamiseen omaksi alaryhmäkseen muista ionikanaviin kuuluvista glutamiinireseptoreista. NMDA-reseptorit nimettiin tästä syystä NMDA:n mukaan. Myöhemmin muut ionotrooppiset glutamiinireseptorit (kainaattireseptorit ja AMPA-reseptorit) tunnistettiin omiksi ryhmikseen. ==Lähteet== ==Aiheesta muualla== *PubChem: N-Methylaspartate *ChemBlink: N-Methyl-D-aspartic acid Luokka:Aivojen välittäjäaineet Luokka:Aminohapot
Futsalin Euroopan-mestaruuskilpailut 2012

Futsalin Euroopan-mestaruuskilpailut 2012 () olivat kahdeksannet UEFA:n järjestämät futsalin Euroopan-mestaruuskilpailut. Turnaus pelattiin Kroatiassa 31. tammikuuta – 11. helmikuuta 2012. Kisakaupunkeina toimivat Zagreb ja Split. Euroopan-mestaruuden voitti Espanja neljännen kerran peräkkäin. Finaalissa Espanja voitti Venäjän 3–1. == Karsinnat == thumb|right|Splitin pelipaikkana toimiva Spaladium Arena. Euroopan-mestaruuskilpailujen karsintoihin osallistui yhteensä 42 maata. Karsinnat järjestettiin kaksiosaisina. Aluksi 24 maata pelasi esikarsinnat kuudessa lohkossa, joiden voittajat pääsivät jatkoon. Varsinaisella karsintakierroksella joukkueet arvottiin kuuteen neljän joukkueen lohkoon, joista voittajat ja viisi parasta toiseksi sijoittunutta pääsi lopputurnaukseen. Lopputurnaukseen pääsivät isäntämaa Kroatian ohella Azerbaidžan, Espanja, Italia, Portugali, Romania, Serbia, Slovenia, Tšekki, Turkki, Ukraina ja Venäjä. == Lopputurnaus == Lohkojako arvottiin 9. syyskuuta 2011. Joukkueet jaettiin UEFA-rankingin perusteella kolmeen arvontakoriin, joista kustakin otettiin jokaiseen lohkoon yksi joukkue. Ykköskoriin oli sijoitettuna Kroatia, Espanja, Italia ja Portugali. === Alkulohkot === ==== Lohko A ==== \---- \---- ==== Lohko B ==== \---- \---- ==== Lohko C ==== \---- \---- ==== Lohko D ==== \---- \---- === Jatko-ottelut === ==== Puolivälierät ==== \---- \---- \---- ==== Välierät ==== \---- ==== Pronssiottelu ==== ==== Finaali ==== == Lähteet == == Aiheesta muualla == * Viralliset kisasivut Luokka:Futsalin Euroopan-mestaruuskilpailut Luokka:Vuoden 2012 urheilu Euroopan-mestaruuskilpailut 2012 Luokka:Zagrebin urheilutapahtumat Luokka:Splitin urheilu
Kulti, kutistin kakarat

Kulti, kutistin kakarat () on vuonna 1989 ensi-iltansa saanut komediaelokuva. Se on Joe Johnstonin ensimmäinen ohjaustyö ja sen julkaisivat Walt Disney Pictures ja Silver Screen Partners III. Elokuva kertoo keksijästä, joka vahingossa kutistaa omat ja naapurin lapset ja heittää heidät roskien mukana takapihalle. == Näyttelijät == ==Arvioita== Video-oppaassa vuodelta 1994 Esko Rautakorpi piti tarinaa ennalta arvattavana mutta sanoi erikoistehosteiden pitävän mielenkiintoa yllä. Hän antoi elokuvalle kolme tähteä viidestä, mikä vastaa sanallista arviota ”hyvä”. ==Lähteet== Luokka:Vuoden 1989 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset tieteiselokuvat Luokka:Disneyn elokuvat Luokka:Joe Johnstonin ohjaamat elokuvat Luokka:Elokuvat hyönteisistä
Kerstin Söderholm

Kerstin Söderholm (10. maaliskuuta 1897 Helsinki – 18. joulukuuta 1943 Småland, Ruotsi) oli suomalainen ruotsin kielellä kirjoittanut runoilija. Söderholmin vanhemmat olivat Åbo Akademin kansleri Karl Gustaf Söderholm ja Eva Öhberg. Kerstin Söderholm oli Suomen ruotsalaisen kirjailijaliiton hallituksen jäsen vuodesta 1927 ja liiton sihteeri 1930–1938. Hän toimi myös Svenska Pressenin sekä aikakauslehtien Nya Argus, Finsk Tidskrift, Quos ego ym. avustajana. == Teoksia == * Röster ur tingen : dikter. Söderström, Helsingfors 1923 * Mot ljuset på bergen. Söderström, Helsingfors 1926 * Rödgula vägar. Söderström, Helsingfors 1928 * Det var icke verklighet : noveller. Söderström, Helsingfors 1930 * Ord i natten : dikter. Söderström, Helsingfors 1933 * Porten : dikter. Söderström, Helsingfors 1937 * Mörkret och människan. Söderström, Helsingfors 1941 * Dikter i urval. Söderström, Helsingfors 1944 * Endast med mig själv : dagboksanteckningar 1 1913†1931 ; med inledning av Karin Allardt Ekelund. Söderström, Helsingfors 1947 * Endast med mig själv : dagboksanteckningar 2 1931†1943 ; med inledning av Karin Allardt Ekelund. Söderström, Helsingfors 1948 * Dikter och prosa ; i urval av Kerstin Berggren och Hadar Vessby. Norstedt, Stockholm 1974 * Rödgula vägar, nyutgåva 2021 med inledning av Tatjana Brandt, N/L:s poesibiliotek, Nirstedt/Litteratur 2021. ISBN 9789189066618 *Kerstin Söderholms dagböcker, utg. Pieter Claes & Elisa Veit, Skrifter utgivna av Svenska litteratursällskapet i Finland 861, Helsingfors 2021. ISBN 978-951-583-562-8 URN: http://urn.fi/URN:ISBN:978-951-583-562-8 *vara mänska: Kerstin Söderholm i urval, utg. Pieter Claes & Elisa Veit med inledning av Anna Möller-Sibelius, SLS Varia 11, Helsingfors: Svenska litteratursällskapet i Finland, Stockholm: Appell förlag 2022. ISBN 978-951-583-565-9 (FInland), ISBN 978-91-986643-4-8 (Sverige) == Käännöksiä == * Hans Wegmann : Evighetslivets väsen ; översättning från författarens manuskript av Kerstin Söderholm. Söderström, Helsingfors 1933 == Lähteet == * * Wikiaineisto : Kuka kukin oli 1961 * Teokset Fennica-tietokannasta Luokka:Suomalaiset runoilijat Luokka:Suomenruotsalaiset kirjailijat Luokka:Vuonna 1897 syntyneet Luokka:Vuonna 1943 kuolleet
Lutkamarssi

Lutkamarssi on mielenosoituksen muoto, joka alkoi keväällä 2011 Kanadan Torontossa ja levisi myös muihin maihin. Niin sanottu lutkaliike () sai alkunsa, kun raiskauksista puhunut torontolainen poliisi Michael Sanguinetti sanoi, ettei naisten kannattaisi pukeutua ”kuin lutkat”. Lutkamarssien tarkoituksena oli vastustaa raiskausten uhrien syyllistämistä. Suomessa lutkamarsseja järjestettiin 6. elokuuta 2011 Helsingissä, Turussa ja Tampereella. Niihin osallistui yli 8 000 ihmistä. Toukokuussa 2012 Helsingin yliopiston sukupuolentutkimuksen oppiaine myönsi vuoden 2011 lutkamarsseille Vuoden Kristiina -palkinnon. Suomessa uusista lutkamarsseista ei ole uutisoitu vuoden 2011 jälkeen. == Lähteet == == Aiheesta muualla == * Oona Juutinen: Lutkamarssi. Ylioppilaslehti 25.5.2011. * Mirka Kartano: Lutkaliikkeen maailmanvalloitus . Voima 11.5.2011. * Lutkamarssilla seksuaalisen itsemääräämisoikeuden puolesta Ylen Elävä arkisto * Lutkamarssi käskee pitämään näpit irti Yle Turku Luokka:Aktivismi Luokka:Feminismi Luokka:Toronton historia Luokka:Mielenosoitukset ja levottomuudet
Broughamin linna

Broughamin linna on keskiaikainen linna, joka sijaitsee noin 3 kilometriä kaakkoon Penrithin kylästä Cumbriassa Englannissa. Linna rappeutui aikojen kuluessa, vaikka se olikin hyvässä kunnossa jonkin aikaa Lady Anne Cliffordin kuoleman jälkeen. Sen rauniot ovat inspiroineet maalari William Turneria ja runoilija William Wordsworthia. ==Historia== Lowther- ja Eamont-jokien risteyspaikka on ollut helppo puolustaa ja se onkin ollut linnoitettu roomalaisten ajoista lähtien. Linnakkeen ympärille muodostui asutusta, jonka anglit nimesivät Broughamiksi, mikä tarkoittaa "kylää linnan lähellä". Vilhelm Punainen valloitti Cumbrian vuonna 1092 ja siirsi rajan Broughamista kauas pohjoiseen. Carlislen linna turvasi rajaa ja Broughamista kaakkoon sijaitsevat Applebyn ja Broughin linnat varmistivat viestiyhteyden Yorkshireen. Vuonna 1203 Juhana Maaton antoi Westmorlandin paronikunnan Robert de Vieuxpontille, joka oli harvoja kuninkaalle uskollisia lordeja pohjoisessa Englannissa. Hän aloitti linnan rakentamisen todennäköisesti välittömästi. Henrik III takavarikoi Robertin pojanpojan omaisuuden vuonna 1264 ja linna päätyi avioliiton kautta paroni Robert Cliffordille, joka korvasi puuvallit kivisellä kehämuurilla. Linnasta purettiin osa vuonna 1691, se pääsi huonoon kuntoon ja myytiin rakennustarvikkeiksi 1714 == Lähteet == ==Aiheesta muualla== *BROUGHAM CASTLE Luokka:Cumbrian rakennukset ja rakennelmat Luokka:Englannin linnat Luokka:Englannin nähtävyydet
Muotimessut

Muotimessut on Helsingissä Helsingin Messukeskuksessa syksyisin järjestettävä muodin suurtapahtuma. Uudistetut Muotimessut järjestettiin ensimmäisen kerran vuonna 2009. Vuonna 2011 samanaikaisesti Muotimessujen kanssa järjestetään Kauneusmessut, Terveysmessut, Gold Silver Watch -korutapahtuma sekä Nordic Hair -hiustapahtuma. Vuonna 2010 tapahtumakokonaisuudessa vieraili yhteensä 44 627 kävijää. Tapahtumassa jaetaan Kultainen Vaatepuu -palkinto. ==Vuoden Nuori Suunnittelija == Vuoden nuori suunnittelija -kilpailu on tarkoitettu suomalaisille vaatesuunnittelun opiskelijoille ja sitä on järjestetty vuodesta 1994 lähtien. Voittaja saa palkinnoksi Suomen Messusäätiön myöntämän 5 000 euron kannustinpalkinnon, oman osaston Muotimessuilta sekä oman sisääntulon Muotimessujen muotinäytöksistä. Kilpailun tavoitteena on kannustaa suomalaisia nuoria suunnittelijoita sekä tukea suomalaista vaatetusteollisuutta. == Lähteet == * Kultainen Vaatepuu -palkinto * Vuoden Nuori Suunnittelija -kilpailu == Aiheesta muualla == * Muotimessujen viralliset kotisivut Luokka:Muotitapahtumat Luokka:Helsingin tapahtumat Luokka:Messut (tapahtumat)
Nikolaus Hirschl

Nikolaus "Micki" Hirschl (20. maaliskuuta 1908 Wien, Itävalta – 10. lokakuuta 1991) oli itävaltalainen painija. Hän saavutti urallaan kaksi olympiapronssia Los Angelesin olympialaisissa 1932 sekä kreikkalais-roomalaisessa painissa että vapaapainissa yli 87 kg sarjassa. Hän edusti SC Hakoah Wieniä, ja oli 1930-luvulla seuran tunnetuin jäsenPersson s. 220. Nikolaus syntyi 1908 Wienissä juutalaiseen sukuun. Tuon ajan Itävallassa oli voimakasta juutalaisvaistaisuutta, ja Hirschl joutui nuorena hyökkäysten kohteeksi. Hän oli 20- ja 30-luvulla Itävallan parhaimpia painijoita ja hän voittikin kaksi olympiapronssia Los Angelesissa 1932. Vuoden 1932 makkabiadeissa hän voitti kreikkalais-roomalaisen painisarjan. Hän ei voinut osallistua Berliinin olympialaisiin 1936, sillä hän oli paennut Itävallasta 1934. Hän toimi useasti Hakoahin uimajaoston henkivartijana.Persson s. 220–221 ==Lähteet== * ===Viitteet=== Luokka:Itävaltalaiset painijat Luokka:Itävaltalaiset olympiamitalistit Luokka:Vuonna 1908 syntyneet Luokka:Vuonna 1991 kuolleet
ARMA 3

Arma 3 on Bohemia Interactiven kehittämä taktinen ammuntapeli, joka julkaistiin 12. syyskuuta 2013.http://www.arma3.com/launch-countdown http://www.bistudio.com/english/home/news/projects/347-status-update-for- arma-3 == Pelaaminen == Arma 3 sijoittuu 2030-luvulle. Pelissä fiktionaalinen CSAT-sotilasliitto (jonka jäseniä ovat mm. Kiina ja Iran), on ohittanut Naton taloudellisessa ja sotilaallisessa kehityksessä. Pelialueina ovat kaksi Egeanmerellä sijaitsevaa saarta, Altis (290 km²) ja Stratis (20 km²), jotka on mallinnettu kreikkalaisten Límnos- ja Ágios Efstrátios-saarien pohjalta. Maksullisen Apex-lisäosan mukana tulee myös Tyynellämerellä sijaitseva Tanoan saaristo, ja Contact-lisäosan kautta pääsee pelaamaan kuvitteelliseen Livonian valtioon Liivinmaalla. === Yksinpelikampanja === Yksinpelikampanjassa pelaaja, alikersantti Ben Kerry, on mukana Naton rauhanturvausjoukoissa Stratiksen saarella. Taloudellisien syiden takia Nato-joukot ovat lähdössä saarelta pois kymmenen vuoden rauhanturvausoperaation jälkeen. Sen seurauksena Altiksen armeija hyökkää CSAT-sotilasliiton avustuksella Natoa vastaan ja pelaaja joutuu muiden eloonjääneiden kanssa taistelemaan selviytymisestä.http://www.arma3.com/ == Kehitys == Pelin alfaversio julkaistiin 5. maaliskuuta 2013. Betaversio julkaistiin 25. kesäkuuta ja lopullinen valmis peli julkaistiin 12. syyskuuta 2013. Arma 3 julkaistiin ilman yksinpelikampanjaa, joka julkaistiin jälkikäteen kolmessa osassa ilmaisena ladattavana lisäsisältönä. Ensimmäinen osa julkaistiin 31. Lokakuuta 2013. == Kohut == === Iranin hallinnon kielto === Syyskuussa 2012 Iranin hallinto ilmoitti, että ARMA 3 -peli on kielletty maassa, koska pelin CSAT- joukoissa on iranilaisia sotilaita, jotka kuvataan Naton vihollisena. === Vakoilusyytökset === Pelin kehityksen aikana kaksi Bohemia Interactiven työntekijää pidätettiin kuvaamassa sotilastukikohtaa Limnoksella. Kreikan hallinto tuomitsi heidät 128 päivän vankeuteen vakoiluepäilyistä. Tapauksen seurauksena Limnoksen nimi muutettiin pelissä fiktionaaliseksi. == Lähteet == == Aiheesta muualla == * Pelin kotisivut * Bohemia Interactive keskustelualue Luokka:2030-luvulle sijoittuvat videopelit Luokka:Tšekissä kehitetyt videopelit Luokka:Taktiset ammuntapelit Luokka:Simulaatiopelit Luokka:Avoimen pelimaailman pelit Luokka:Windows-pelit Luokka:Vuoden 2013 videopelit Luokka:Seulonnan keskeiset artikkelit
Heinz Brandt

Heinz Brandt (11. maaliskuuta 1907 Charlottenburg – 21. heinäkuuta 1944 Rastenburg) oli saksalainen kenraalimajuri ja yksi niistä neljästä henkilöstä, jotka kuolivat niin sanotun heinäkuun 20. päivän salaliiton Adolf Hitleriä vastaan vuonna 1944 tekemässä salamurhayrityksessä. ==Elämä== Heinz Brandt oli syntynyt Charlottenburgissa lähellä Berliiniä vuonna 1907. Hän liittyi Reichswehrin kadettikouluun vuonna 1925. Hänestä tuli luutnantti vuonna 1928. Brandt oli taitava ratsastaja ja voitti Berliinin olympialaisissa 1936 esteratsastuksesta olympiakultaa. Toisen maailmansodan aikana Brandt liittyi OKW:hen eli Wehrmachtin pääesikuntaan. OKW toimi toisessa maailmansodassa Saksan asevoimien ylimpänä johtona. OKW:n johtajana oli Wilhelm Keitel. Brandt haavoittui vakavasti heinäkuun 20. päivän salaliiton pommiattentaatissa, jonka tarkoituksena oli salamurhata Adolf Hitler. Claus von Stauffenbergin asettama pommi räjähti aivan Brandtin jalkojen juuressa. Brandt yritettiin pelastaa, mutta leikkausyritykset eivät auttaneet ja hän kuoli seuraavana päivänä 21. heinäkuuta 1944 Rastenburgissa Itä-Preussissa. Hitler ylensi Brandtin kuoleman jälkeen vielä kenraalimajuriksi. Vuonna 2008 ilmestyneessä heinäkuun 20. päivän salaliittoa käsittelevässä elokuvassa Operaatio Valkyrie Brandtia näytteli Tom Hollander. Luokka:Saksalaiset kenraalit Luokka:Saksalaiset olympiavoittajat Luokka:Saksalaiset esteratsastajat Luokka:Saksalaiset toisen maailmansodan sotilaat Luokka:Vuonna 1907 syntyneet Luokka:Vuonna 1944 kuolleet
Paviaaneja, punaviiniä ja puutarhanhoitoa

Paviaaneja, punaviiniä ja puutarhanhoitoa: Esseitä ihmisen biologiasta on Seppo Turusen vuonna 2007 ilmestynyt kirja. Teos oli Tieto-Finlandia- ehdokkaana. == Vastaanotto == Petter Portin kirjoitti Luonnon tutkija -lehden arvostelussaan, että maassa, jossa kolmannes väestöstä selittää elävää luontoa kehitysopin sijasta erilaisilla mystisillä uskomuksilla, Turusen kaltaista keskustelijaa ja tietokirjailijaa tarvitaan. Turunen varoittaa tieteellisen ajattelun korvaamisesta epätieteellisillä ajatusmalleilla, kuten uskolla niin sanottuun älykkääseen suunnittelijaan. Portin suositteli teosta kaikille, joita kiinnostaa biologian anti ihmiskäsitykselle sekä oman lajinsa ja maapallon tulevaisuudelle. == Lähteet == Luokka:Suomalaiset biologian tietokirjat Luokka:Vuoden 2007 kirjat
Dirham

Dirham voi tarkoittaa * Arabiemiraattien dirhami * dirhem(i), vanha itämainen raha, myös painomitta * Marokon dirham
Rudolf Schmundt

Rudolf Schmundt (13. elokuuta 1896 Metz – 1. lokakuuta 1944 Rastenburg) oli saksalainen kenraalieversti toisessa maailmansodassa. Schmundt oli yksi niistä neljästä, jotka haavoittuivat ja myöhemmin kuolivat Adolf Hitleriä vastaan tehdyssä salamurhayrityksessä, joka tunnetaan nimellä heinäkuun 20. päivän salaliitto. ==Elämä== Rudolf Schmundt syntyi 13. elokuuta 1896 Metzissä. Hän osallistui ensimmäiseen maailmansotaan luutnanttina. Toisen maailmansodan alkaessa hän oli ylennyt everstiksi. Hän palveli Saksan armeijassa vuosina 1914-1944. ==Ylennykset== *kenraalieversti 1. syyskuuta 1944 *kenraaliluutnantti 1. huhtikuuta 1943 *kenraalimajuri 1. tammikuuta 1942 *eversti 4. elokuuta 1939 *everstiluutnantti 1. lokakuuta 1938 *majuri 1936 *kapteeni 1931 *yliluutnantti *luutnantti 22. maaliskuuta 1915 *upseerioppilas 10. elokuuta 1914 ==Kuolema== Rudolf Schmundt haavoittui vakavasti Hitleriä vastaan tehdyssä salamurhayrityksessä heinäkuussa 1944. Schmundt eli vielä vajaat kolme kuukautta pommi-iskun jälkeen, mutta ei koskaan parantunut haavoistaan vaan kuoli Rastenburgin sairaalassa 1. lokakuuta 1944. Rudolf Schmundt on haudattu Berliinissä olevalle Invalidenfriedhof-nimiselle hautausmaalle, johon on haudattu myös muita korkeita saksalaisupseereita, kuten Reinhard Heydrich, Fritz Todt ja Walter von Reichenau. Luokka:Saksalaiset kenraalit Luokka:Vuonna 1896 syntyneet Luokka:Vuonna 1944 kuolleet
Heinrich Borgmann

Heinrich Borgmann (12. elokuuta 1912 – 6. huhtikuuta 1945) oli saksalainen eversti toisessa maailmansodassa. Borgmann haavoittui pahoin Adolf Hitleriä vastaan tehdyssä salamurhayrityksessä heinäkuussa 1944. Tapahtumaan kutsutaan nimellä heinäkuun 20. päivän salaliitto. ==Elämä== Heinrich Borgmann liittyi armeijaan vuonna 1932. Toisen maailmansodan alkaessa hän oli sotilasarvoltaan kapteeni. Hän palveli sodan alussa itä-rintamalla ja sai ylennyksen majuriksi 11. helmikuuta 1942. Hän siirtyi myöhemmin Adolf Hitlerin päämajaan muihin tehtäviin ja hänestä tuli everstiluutnantti lokakuussa 1943. ==Operaatio Valkyrie== Borgamann haavoitui pahasti Hitlerin salamurhayrityksessä heinäkuussa 1944. Hänen vierellään vasemmalla puolella ollut Heinz Brandt kuoli räjähdyksessä saamiinsa vammoihin, mutta Borgmann selvisi täpärästi. Myös Borgmannin oikealla puolella ollut pikakirjoittaja Heinrich Berger kuoli räjähdyksessä. ==Kuolema== Heinrich Borgmann kuoli toisen maailmansodan lopussa vain muutamia viikkoja ennen sodan päättymistä 6. huhtikuuta 1945. Borgmann ylennettiin kuolemansa jälkeen everstiksi. Luokka:Saksalaiset toisessa maailmansodassa kaatuneet Luokka:Vuonna 1912 syntyneet Luokka:Vuonna 1945 kuolleet
Lyngenin niemimaa

Lyngenin niemimaa on Pohjois-Norjassa Tromssan läänissä sijaitseva niemimaa. Sen itäpuolella on Yykeänvuono ja länsipuolella Moskivuono. Pohjois–etelä- suuntaisen niemimaan keskellä on poikittainen Muotkalahti, joka halkaisee niemen melkein kahtia. Niinpä niemimaasta voi selvästi erottaa pohjois- ja eteläpuolen. == Maantiede == Niemimaata hallitsevat ”Lyngenin alpit”, jotka muodostavat Tromssan läänin korkeimman vuoriston. Vuoriston korkein kohta Jiehkkevárri (1 833 m) sijaitsee jäätikön laella, niemimaan eteläosassa. Vuoriston huiput ovat keskimäärin melko jyrkkiä ja teräväpiirteisiä. Vuorten väleissä on runsaasti laaksoja ja joitakin pieniä järviä. Ylhäällä vuorilla on myös jonkin verran jäätiköitä. === Kunnat === Niemimaan alueita hallitsee neljä kuntaa. Suurin osa niemestä kuuluu Yykeän kuntaan ja pienempiä kaistaleita eteläosista Tromssan, Omasvuonon ja Paatsivuonon kuntiin. == Luonnonsuojelualue == Niemimaan vuoriston ympärille perustettiin vuonna 2004 suojelualue Lyngsalpan Landskapsvernområde. Alueen pinta-ala on 961 neliökilometriä. == Liikenne == Niemimaan kautta kulkeva raskain autoliikenne painottuu niemimaan poikki kulkevalle Fylkesvei 91 -päätielle (entinen Riksvei 91), joka johtaa idän suunnasta Tromssaan. Toiseksi vilkkain tie on eteläosan itärannikolla kulkeva Lyngseidetin ja Oterenin välinen Fylkesvei 868. Niemimaalla on lisäksi joitakin kevyempiä teitä, joiden päätepiste on jossakin kylässä. Eurooppatiet E6 ja E8 sivuavat niemimaata eteläpuolelta. Lyngenin niemimaahan on yhteydessä kaksi säännöllisesti kulkevaa autolauttaa, jotka molemmat ovat osa Fv91-tietä. Toinen liikennöi Breivikeidetin ja Svensbyn välillä ja toinen Lyngseidetin ja Olderdalenin välillä. thumb|Niemimaan läpi kulkeva Fv91 toukokuussa 2009. Päätiet: *Fv91: Breivikeidet (Moskivuonon toisella puolella) – Svensby – Bensnes – Storsteinnes – Kjosen – Lyngseidet – Olderdalen (Jyykeänvuonon toisella puolella) *Fv868: Lyngseidet – Karnes – Oksevik – Kvalvik – Lyngspollen – Furuflaten – Rasteby – Elvevoll – Oteren *Fv311: Lyngseidet – Rottenvik – Skinnelva – Elvefjorda – Årøybukt – Koppangen *Fv312: Svensby – Jægervatnet – Sørlenangen – Eidstranda – Straumen – Lenangsstraumen – Russelv *Fv313: Jægervatnet – Svingen – Lenangsøyra *Fv314: Svingen – Sørlenangbotn *Fv292: Seljelvnes – Lakselvbukt *Fv293: Seljelvnes – Tomasjord – Laksvatn – Lakselvbukt – Leirbukt – Olderbakken – Jøvik *E6: Nordkjosbotn – Øvergård – Oteren *E8: Laksvatn – Seljelvnes – Nordkjosbotn – Øvergård – Oteren Kuten muuallakin Norjan rannikolla, paikalliset asukkaat liikkuvat myös veneillä. Hurtigruten-lauttareitti kulkee läheltä pohjoispuolen rannikkoa, mutta ei pysähdy niemimaalla. Hurtigruten-laivojen lähimmät pysähdyspaikat sijaitsevat Kieruassa ja Tromssassa. == Lähteet == Luokka:Euroopan niemimaat Luokka:Tromssa Luokka:Omasvuono Luokka:Paatsivuono Luokka:Yykeä Luokka:Norjan niemet
Guanosiinidifosfaattimannoosi

Guanosiinidifosfaattimannoosi eli GDP-mannoosi (C16H25N5O16P2) on nukleotidisokeri, joka koostuu mannoosista, johon on liittynyt guanosiinidifosfaattirakenne. Yhdiste on tärkeä osa glykaanien ja eräiden glykoproteiinien biosynteesissä. ==Biosynteesi ja biologinen rooli== Guanosiinidifosfaattimannoosia eliöt valmistavat mannoosi-6-fosfaatista, joka ensin muunnetaan fosfomannomutaasi entsyymin katalysoimana mannosi-1-fosfaatiksi. Mannoosi-2-fosfaatti liitetään guanosiinitrifosfaattimolekyyli mannoosi-1-fosfaattiguanylyylitrasnferaasin avulla. Kasvit hyödyntävät guanosiinidifosfaattimannoosia eräiden homo- ja heteroglykaanien biosynteesissä. Eläimet käyttävät sitä fukoosi- ja mannoosioligosakkarideja sisältävien glykoproteiinien biosynteesissä. Fukoosi muodostuu GDP-fukoosin kautta GDP-mannoosi-4,6-dehydrataasin ja FX-proteiinin katalysoimana. ==Lähteet== Luokka:Nukleotidit
Pyrovaleroni

Pyrovaleroni (Centroton, Thymergix) on katinonin analogi. Se on dopamiinin- noradrenaliinin takaisinoton estäjä (NDRI) ja näin ollen stimulantti. Sitä käytetään lääketieteellisesti väsymyksen ja uneliaisuuden hoitoon, sekä ruokahalua vähentävän vaikutuksensa takia laihdutuslääkkeenä. Pyrovaleronin johdannainen, MDPV (metyleenidioksipyrovaleroni) on laiton huume Suomessa.Valtioneuvoston asetus huumausaineina pidettävistä aineista, valmisteista ja kasveista 543/2008 Finlex Pyrovaleronin kemiallinen kaava on C16H23NO, moolimassa 245,360 g/mol ja CAS-numero 3563-49-3. == Lähteet == * Gardos, G; Cole, JO (1971). "Evaluation of pyrovalerone in chronically fatigued volunteers". Current therapeutic research, clinical and experimental 13 (10): 631–5. PMID 4402508. * Deniker, P; Lôo, H; Cuche, H; Roux, JM (1975). "Abuse of pyrovalerone by drug addicts". Annales medico-psychologiques 2 (4): 745–8. PMID 9895. * "Schedule V Controlled Substances". http://www.deadiversion.usdoj.gov/schedules/listby_sched/sched5.htm . Retrieved 2008-01-13. * "Uniform Scheduling of Drugs and Poisons No. 24 AUS (2009)". http://www.comlaw.gov.au/comlaw%5Cmanagement.nsf/lookupindexpagesbyid/IP200943235?OpenDocument. Retrieved 2010-04-14. * http://www.biam2.org/www/Etr8623.html * Ivory Wave: Synthetic Cocaine Lands in St. Louis, Sends Teen User to Psych Ward, Riverfront Times, Nov. 30, 2010 * Meltzer, PC; Butler, D; Deschamps, JR; Madras, BK (2006). "1-(4-Methylphenyl)-2-pyrrolidin-1-yl-pentan-1-one (Pyrovalerone) analogues: a promising class of monoamine uptake inhibitors". Journal of medicinal chemistry 49 (4): 1420–32. doi:10.1021/jm050797a. PMC 2602954. PMID 16480278. === Viitteet === == Aiheesta muualla == *PubChem: Pyrovalerone Luokka:Pyrrolidinofenonit Luokka:Noradrenaliinin ja dopamiinin takaisinoton estäjät
Malationi

Malationi on organofosfaatti, jota käytetään ulkoloisien, kuten täiden ja syyhypunkkien torjuntaan sekä tuholaismyrkkynä. Aine tappaa loisia metaboliittinsa malaoksonin (C10H19O7PS) kautta. Aine on antikoliiniesteraasi, eli se sitoutuu peruuttamattomasti asetyylikoliiniesteraasiin, jonka inaktivoituessa asetyylikoliinia kertyy hermostoon. Tästä seuraa hermoston liikastimulaatio, joka aiheuttaa kuoleman. Malationi ei tapa hedelmöityneitä munia heti, mutta kuoriutumattomat toukat heikentyvät niin, etteivät ne pysty kuoriutumaan. Malationia sisältävän lääkkeen valmisteyhteenveto. Malationin kemiallinen kaava on C10H19O6PS2, moolimassa 330,358021, tiheys 1,23 g/cm3 ja CAS-numero 121-75-5. Se on normaalisti väritöntä nestettä, jonka sulamispiste on 2,9 °C ja kiehumispiste 156–157 °C (0,093 kPa:ssa paineessa). Malationi ei ole vaarallista ihmisille. Iholle levitettynä siitä imeytyy noin 10–30 %. Imeytynyt malationi metaboloituu nopeasti ja täydellisesti. Malationin metabolian tärkein vaihe on karboksyyliesteraasin kanssa tapahtuva detoksifikaatioreaktio. Tätä entsyymiä esiintyy runsaammin ihmisellä ja muilla nisäkkäillä kuin hyönteisillä. == Lähteet == == Aiheesta muualla == * * PubChem: Malathion * Human Metabolome Database (HMDB): Malathion * Toxin and Toxin Target Database (T3DB): Malathion * DrugBank: Malathion * Kyoto Encyclopedia of Genes and Genomes (KEGG): Malathion * ChemBlink: Malathion Luokka:Hyönteistorjunta-aineet Luokka:Organofosfaatit
Bengt Wilenius

Bengt Wilenius (s. 19. joulukuuta 1944 Porvoo) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1966–1980 ja voitti yhden Suomen-mestaruuden. Wilenius edusti Lahden Reipasta vuosina 1966–1970 ja Turun Palloseuraa vuosina 1970–1980. Hän pelasi SM-sarjassa ja SM-liigassa yhteensä 392 ottelua, joissa hänen tehopisteensä olivat 106 + 62 = 168 ja jäähymääränsä 135 minuuttia. SM-liigan pudotuspeleissä hän pelasi 30 ottelua, joissa tehopisteitä kertyi 6 + 3 = 9 ja jäähyminuutteja 24. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kaksi SM-pronssia. == Lähteet == Luokka:Suomalaiset jääkiekkoilijat Luokka:Vuonna 1944 syntyneet Luokka:Elävät henkilöt
Adam von Trott zu Solz

Adam von Trott zu Solz (9. elokuuta 1909 Potsdam – 26. elokuuta 1944 Berliini) oli saksalainen lakimies ja diplomaatti. Trott zu Solz osallistui heinäkuun 20. päivän salaliittoon, jossa yritettiin salamurhata Adolf Hitler. ==Elämä== Adam von Trott zu Solz syntyi Potsdamissa Saksassa elokuussa 1909. Hänen isänsä oli August Trott zu Solz ja äitinsä Emilie Eleonore, omaa sukua Schweinitz. Vuonna 1931 Adam von Trott zu Solz muutti Yhdistyneeseen kuningaskuntaan opiskelemaan. Hän opiskeli ensin Oxfordissa, josta siirtyi jatko-opintoihin Yhdysvaltoihin. Vuonna 1937 Trott zu Solz työskenteli Kiinassa. ==Operaatio Valkyyria== Adam von Trott zu Solz oli yksi Hitlerin salamurhaan tähdänneessä heinäkuun 20. päivän salaliitossa mukana olleista. ==Kuolema== Heinäkuun 20. päivän salamurhayrityksen jälkeen Trott zu Solz pidätettiin ja todettiin syylliseksi operaatioon. Trott zu Solz teloitettiin hirttämällä elokuussa 1944, runsas kuukausi salamurhayrityksen jälkeen, Plötzenseen vankilassa. ==Muuta== Trott zu Solzin vaimo ja kaksi lasta selvisivät eikä heitä tuomittu, vaikka vaimo oli ollut muutaman kuukauden vangittuna aikaisemmin. Lasten isovanhemmat ottivat lapset huostaansa joksikin aikaa, kunnes lasten äiti sai heidät takaisin sodan jälkeen vuonna 1945. Yhdestä lapsesta tuli aikuisiällä opettaja. Luokka:Heinäkuun 20. päivän salaliiton teloitetut jäsenet Luokka:Saksalaiset diplomaatit Luokka:Vuonna 1909 syntyneet Luokka:Vuonna 1944 kuolleet
Timo Viljanen (jääkiekkoilija)

Timo Viljanen (s. 1. syyskuuta 1954 Uusikaupunki) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1973–1980 ja voitti yhden Suomen-mestaruuden. Viljanen edusti koko pääsarjauransa ajan Turun Palloseuraa. Hän pelasi SM-sarjassa ja SM-liigassa yhteensä 214 ottelua, joissa hänen tehopisteensä olivat 32 + 34 = 66 ja jäähymääränsä 56 minuuttia. SM-liigan pudotuspeleissä hän pelasi 23 ottelua, joissa tehopisteitä kertyi 5 + 3 = 8 ja jäähyminuutteja 6. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kaksi SM-pronssia. == Lähteet == Luokka:Suomalaiset jääkiekkoilijat Luokka:Vuonna 1954 syntyneet Luokka:Elävät henkilöt
Kari Kauppila

Kari Kauppila (s. 5. maaliskuuta 1953 Turku) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1970–1981. Kauppila edusti Turun Palloseuraa vuosina 1970–1976 ja 1978–1981 sekä Forssan Palloseuraa vuosina 1976–1978, joista jälkimmäisen kauden I-divisioonassa. Hän pelasi SM-sarjassa ja SM-liigassa yhteensä 298 ottelua, joissa hänen tehopisteensä olivat 74 + 64 = 138 ja jäähymääränsä 107 minuuttia. SM-liigan pudotuspeleissä hän pelasi 22 ottelua, joissa tehopisteitä kertyi 6 + 4 = 10 ja jäähyminuutteja 13. Hän pelasi TPS:n joukkueessa kaudella 1975–1976, jolloin joukkue voitti Suomen-mestaruuden. Myöhempinä kausina hän saavutti kaksi SM-pronssia. == Lähteet == Luokka:Suomalaiset jääkiekkoilijat Luokka:Vuonna 1953 syntyneet Luokka:Elävät henkilöt
Pertti Ahokas

Pertti Ahokas (s. 5. elokuuta 1947 Kuopio) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1969–1982 ja voitti yhden Suomen-mestaruuden. Ahokas edusti pääsarjatasolla Helsingin Jokereita vuosina 1969–1972, Saimaan Palloa vuosina 1972–1973 ja 1980–1982, Turun Tovereita vuosina 1973–1975 ja Turun Palloseuraa vuosina 1975–1980. Hän pelasi SM-sarjassa ja SM-liigassa yhteensä 400 ottelua, joissa hänen tehopisteensä olivat 49 + 63 = 112 ja jäähymääränsä 342 minuuttia. SM-liigan pudotuspeleissä hän pelasi 34 ottelua, joissa tehopisteitä kertyi 4 + 6 = 10 ja jäähyminuutteja 38. Hän voitti TPS:n joukkueessa Suomen-mestaruuden vuonna 1976 ja saavutti lisäksi kaksi SM-hopeaa ja kaksi SM-pronssia. == Lähteet == Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1947 syntyneet Luokka:Elävät henkilöt
Herbert Pitman

Herbert John "Bert" Pitman (20. marraskuuta 1877 – 7. joulukuuta 1961) oli RMS Titanicin kolmas perämies. Pitmanin töihin kuului mm. tarkkailu kansilla ja suunnanselvitys. Kun laiva törmäsi jäävuoreen 14. huhtikuuta, Pitman oli hytissään nukkumassa. Pitman havahtui törmäyksestä ja myöhemmin neljäs perämies Boxhall kertoi hänelle laivan törmänneen jäävuoreen ja uppoavan. Pitman sai tehtäväkseen raportoida laivan tyyrpuurin puolella samalla kun pelastusveneitä valmisteltiin. Ensimmäisen perämiehen Murdorchin saatua käskyn laskea pelastusveneet hän määräsi Pitmanin veneeseen numero 5 valvojaksi. Murdorch kätteli Pitmania hyvästiksi sanoen: "näkemiin ja onnea". Pitman tarkkaili laivan uppoamista 400 metrin päässä tunnin ajan kunnes tajusi laivan olevan tuomittu. Laivan upottua Pitman katsoi kelloaan ja sanoi sen olevan 2:20. Pitman halusi soutaa uppoamispaikalle auttamaan veden varassa olevia matkustajia mutta veneessä olleet matkustajat kielsivät sen. Pelastuttuaan RMS Carpathialle Pitman joutui todistajaksi saavuttuaan New Yorkiin ja myöhemmin palattuaan kotiin Englantiin. Pitman työskenteli myöhemmin RMS Oceanicilla ja RMS Olympicillä turman jälkeen. Toisessa maailmansodassa Pitman toimi pursimiehenä SS Mataroalla ja jäi eläkkeelle vuonna 1946. Pitman vietti lopun elämäänsä Pitcombella, Somersetissa, kunnes kuoli vuonna 1961 aivoverenvuotoon 84-vuotiaana. Vuonna 1998 Pitmanin sukulaisten tavaroita huutokaupattiin Sotheby’sillä. == Lähteet == Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1877 syntyneet Luokka:Vuonna 1961 kuolleet
Fritzi Löwy

Friederike "Fritzi" Löwy (1910 Wien – 1994) oli itävaltalainen uimari. Hän saavutti parhaana sijoituksenaan pronssia pitkän radan EM-kilpailuissa 1927 400 metrin vapaauinnissa. Hän edusti Hakoah Wieniä, joka oli juutalainen urheiluseura. Löwy hallitsi Itävallan naisten vapaauintia 20- ja 30-luvulla voittaen 22 Itävallan mestaruutta. Löwy voitti vapaauinnissa Itävallan mestaruuden sadalla metrillä 1925–31 sekä 1934, kahdella sadalla metrillä 1925, neljällä sadalla metrillä 1925–31 sekä 1933 ja 1934 sekä vielä Tonavassa uidun Quer durch Wienin 1926, -27 ja -30. Näiden lisäksi Löwy voitti makkabiadeissa 1932 100 m ja 300 m vapaauinnit, sekä vuonna 1935 400 m vapaauinnin ja oli voitokkaassa viestijoukkueessa.Persson ==Lähteet== * ===Viitteet=== Luokka:Itävaltalaiset uimarit Luokka:Vuonna 1910 syntyneet Luokka:Vuonna 1994 kuolleet